**Stanovy Mark Group, JA firma pri SOŠ podnikania,**

**Masarykova 24, 081 79 Prešov**

**I. Základné ustanovenia**

**Článok 1.**

**Názov a sídlo spoločnosti**

* 1. Obchodné meno spoločnosti: Mark Group, JA firma
  2. Sídlo spoločnosti: SOŠ podnikania, Masarykova 24, 081 79 Prešov
  3. Spoločnosť je založená na dobu určitú, do 15. mája 2018

**Článok 2.**

**Predmet podnikania**

**2.1** Predmetom podnikania spoločnosti je:

- ...........................................,

- pečenie a predaj koláčikov,

- výroba upomienkových predmetov,

- výroba a predaj vlastných výrobkov podľa želaní zákazníka,

- realizovanie školského plesu a pod.

**II. Imanie spoločnosti**

**Článok 3.**

**Základné imanie spoločnosti**

**3.1** Z vlastnýchzdrojov:

- upísaním akcií 100 x 2,- € 200,- €

**3.2** Cudzie zdroje - záväzky:

- pôžička od členov združenia 1 x 5,- € 5,- €

**III. Akcie**

**Článok 4.**

**4.1** Akcia je vydaná na meno v listinnej podobe a je nepredajná.

**4.2** Počas trvania JA firmy sa uskutočňuje iba jedna emisia akcií.

**IV. Práva a povinnosti akcionárov**

**Článok 5.**

**5. 1** Každý akcionár má povinnosť splatiť upísaný vklad najneskôr do 10 dní od konania

ustanovujúceho valného zhromaždenia.

**5. 2** Každý akcionár má právo

- hlasovať na valnom zhromaždení, pričom na každú akciu pripadá jeden hlas,

- podieľať sa na kladnom hospodárskom výsledku spoločnosti /-zisku/ formou výplaty dividendy, resp. povinnosť podieľať sa na strate, ak spoločnosť skončí hospodárenie so záporným hospodárskym výsledkom /stratou/ na základe rozhodnutia valného zhromaždenia,

- byť volený do dozornej rady spoločnosti,

- na podiel z majetkového zostatku po likvidácii spoločnosti na základe hospodárskeho výsledku spoločnosti.

**5.3** Každý akcionár môže byť majiteľom maximálne 3 akcií

**5.4** Každý zamestnanec spoločnosti môže vlastniť iba 1 akciu

**V. Riadiace, kontrolné orgány a stanovy spoločnosti**

**Článok 6.**

**6.1** Orgánmi Mark Group, JA firma sú: valné zhromaždenie akcionárov, predstavenstvo a dozorná rada.

**6.2** Stanovy nadobúdajú platnosť a účinnosť schválením na ustanovujúcom valnom zhromaždení.

**6.3** Zmeny a doplnky stanov schvaľuje valné zhromaždenie.

**Článok 7.**

**Valné zhromaždenie**

**7.1** Valné zhromaždenie je najvyšším orgánom JA firmy.

**7.2** Počas trvania JA firmy sa konajú minimálne dve valné zhromaždenia

(ustanovujúce – na začiatku činnosti spoločnosti a ďalšie pri ukončení činnosti spoločnosti).

**7.3** Do pôsobnosti valného zhromaždenia patrí:

**-** rozhodnutie o vzniku a likvidácii spoločnosti,

**-** schválenie stanov a podnikateľského plánu,

**-** voľba členov dozornej rady a predstavenstva,

**-** schválenie správy o činnosti spoločnosti a stave majetku, účtovnej uzávierky

a rozdelenia výsledku hospodárenia, vrátane výšky dividend a tantiém,

**-** rozhodnutie o použití likvidačného zostatku po ukončení trvania spoločnosti.

**7.4** Na rokovaní valného zhromaždenia obdrží každý akcionár hlasovacie lístky podľa počtu

akcií, ktoré vlastní, resp. má upísané.

**7.5** Valné zhromaždenie je uznášaniaschopné, ak sú prítomní akcionári, vlastniaci alebo zastupujúci vlastníkov minimálne 50% akcií na základe písomného splnomocnenia na hlasovanie od neprítomných akcionárov, okrem stanov spoločnosti, ktoré sú schvaľované dvojtretinovou väčšinou prítomných akcionárov.

**Článok 8.**

**Predstavenstvo**

**8.1** **Predstavenstvo** je 5 členný štatutárny orgán spoločnosti, ktorý rozhoduje o jej záležitosti

počas jej fungovania, riadi činnosť jednotlivých oddelení a predkladá valnému

zhromaždeniu správy o činnosti za obdobie trvania spoločnosti.

**8.2** JA firmu riadi 5 členné predstavenstvo, ktoré je zároveň manažmentom spoločnosti.

**8.3** Predstavenstvo volí valné zhromaždenie na návrh predsedu valného zhromaždenia.

**Článok 9.**

**Dozorná rada**

**9.1** Dozorná rada je najvyšším kontrolným orgánom spoločnosti. Dohliada na výkon činnosti a pôsobnosť predstavenstva a realizáciu podnikateľského plánu študentskej spoločnosti.

**9.2** Členom dozornej rady nesmie byť člen predstavenstva.

**9.3** Dozorná rada spoločnosti je 3-členná a je volená valným zhromaždením na dobu trvania spoločnosti.

**9.4** Dozorná rada spoločnosti má právo zvolať mimoriadne valné zhromaždenie, ak má podstatné výhrady voči chodu spoločnosti.

**9.5** Na záverečnom valnom zhromaždení predkladá dozorná rada správu o výsledku kontrolnej činnosti.

**VI. Hospodárenie spoločnosti**

**Článok 10.**

**Účtovné obdobie, účtovníctvo a mzdy**

**10.1** Celé časové obdobie existencie spoločnosti, od jej vzniku až po likvidáciu, sa z hľadiska hospodárenia považuje za jedno účtovné obdobie.

**10.2** Spoločnosť vedie podvojné účtovníctvo.

**10.3** Zamestnanci spoločnosti dostávajú mzdu za vykonanú prácu, ktorá je stanovená takto:

- minimálna mzda pracovníkov spoločnosti je 0,30 €/hod.

**10.4** Členovia predstavenstva dostanú mzdu za riadenie vo výške minimálne 2,- € za účtovné obdobie.

**Článok 11.**

**Rozdelenie hospodárskeho výsledku**

**11.1** JA firma Mark Group odvedie daň Junior Achievement Slovensko, n. o. vo výške 22% zo svojho zisku najneskôr 15. mája 2018.

**11.2** Ak po ukončení trvania spoločnosti bude spoločnosť vykazovať kladný hospodársky výsledok /zisk/ valné zhromaždenie rozhodne o:

**-** výške dividend vyplácaných akcionárom za každú akciu,

- výške tantiém predstavenstvu spoločnosti, ktorá nemôže presiahnuť 20% objemu

čistého zisku,

- rozdelení zostávajúceho zisku.

**11.3** Ak po ukončení trvania spoločnosti bude vykazovať záporný hospodársky výsledok /stratu/, valné zhromaždenie rozhodne o vysporiadaní záväzkov a dlhov spoločnosti voči tretím osobám zo základného imania alebo z iných zdrojov.

**VII. Všeobecné a záverečné ustanovenia**

**Článok 12.**

**Zánik JA firmy**

**12.1** JA firma BIG TWELVE zanikne na základe rozhodnutia valného zhromaždenia

najneskôr do 15. mája 2017.

V Prešove dňa 14. decembra 2016